J. Paul Getty Museoa

J. Paul Getty Museoa  (ingelesez, J. Paul Getty Museum) Kaliforniako  (AEB) estatuko arte museo bat da. Jatorri pribatukoa da eta bi egoitza ditu:

 Los Angelesko Getty Center
 Malibuko Getty Villa

Antzinatetik XX. mendera arteko artea du eta urtero 1.300.000 bisitari inguru jasotzen ditu. Beraz, Estatu Batuetako museorik bisitatuenetako bat da.

Historia 
1974an, J. Paul Getty petrolio-industriaren magnateak jauregi galanta ireki zuen museo gisa Pacific Palisades-en, Malibutik gertu. Eraikin hau antzinako Herkulanoko (Vesuvio sumendiaren erupzio batek suntsitu zuen Erromatar Inperioko herria) Papiroen Villaren errekreazioa zen.

1997an J. Paul Getty Museoak bere kokapena aldatu zuen egungora, Brentwood (Los Angeles) eremuan eraikitako Getty Center-era, mila milioi dolarren kostuarekin. Pacific Palisadesko museoa greziar eta erromatar artearen bildumetarako gorde zen, eta Getty Villa izena hartu zuen. 2006an berritu zuten. Getty Zentroak gainerako bildumak biltzen ditu, baita ikerketa zentroak, hitzaldi-aretoa eta J. Paul Getty Trust-en egoitza administratiboa, museoa eta beste jarduera batzuk kudeatzen dituen patronatu edo fundazioa (hainbat herrialdetako ikerketa eta zaharberritze lanak barne).

Erreferentziak

Kanpo estekak 
 Museoaren webgune ofiziala

Ameriketako Estatu Batuetako museoak‎
Los Angelesko eraikinak
1974an amaitutako eraikinak